جابز د جواو ای پرسایشت که سی چی سی ماشینش زایاره دیارکن نمینه گوت که : «سی یه که د گاتیایی خلک میان وه دمم و ار زایاره دیارکن داشتوئم ونو می تونن تیرنشون حونه مه بجورن اما ایسه و بیین نشقه یا گوگل ای کار د حال و بار د ویر رئتنه په یه د ای مئنیه که خوم نمی هام.» سی یه که یه گل شکاف د قانون وسیله یا رئتن و اومائن د کالیفرنیا بی وه می تونست ماشینه بی زایاره دیارکن نه وه کار بیئره. ای قانون موئه که «صاحاو ماشینی که نشودیارکن تازه داره می تونه وا بیشترونه یه گاتی که بیشتر شش ما نموئه د او ماشین بی زایاره دیارکن نه وه کار بیئره.» جابز وا یه گل شرکت اجارهٔ ماشین قراری نیائه بی که ماشین مرسدس بنز نرقه ای SL55 AMG خوشه وا یه گل د نمونه تازه ش آلشت بکه . چنی بی که وه می تونست ماشینیا بی زایاره دیارکن نه وه کار بیئره.